พระราชกฤษฎีกากำหนดท้องที่ยกเว้นการเก็บภาษีอากร ตามพระราชบัญญัติการประมง พ.ศ.2490 พ.ศ.2491
พระราชกฤษฎีกา
พระราชกฤษฎีกา
กำหนดท้องที่ยกเว้นการเก็บเงินอากร
ตามพระราชบัญญัติการประมง
พ.ศ. ๒๔๙๐
พ.ศ. ๒๔๙๑
 

ในพระปรมาภิไธยสมเด็จพระเจ้าอยู่หัวภูมิพลอดุลยเดช
คณะอภิรัฐมนตรี
ในหน้าที่คณะผู้สำเร็จราชการแทนพระองค์
 รังสิต
กรมขุนชัยนาทนเรนทร
 อลงกฏ
 มานวราชเสวี
 อดุลเดชจรัส
ให้ไว้ ณ วันที่ ๒๔
กันยายน พ.ศ. ๒๔๙๑
เป็นปีที่ ๓ ในรัชกาลปัจจุบัน

โดยที่เป็นการสมควรยกเว้นการเก็บเงินอากรตามพระราชบัญญัติการประมง
พ.ศ. ๒๔๙๐ ในบางท้องที่

พระมหากษัตริย์อาศัยอำนาจตามความในมาตรา ๘๖
ของรัฐธรรมนูญแห่งราชอาณาจักรไทย (ฉบับชั่วคราว) และมาตรา ๓๗
แห่งพระราชบัญญัติการประมง พ.ศ. ๒๔๙๐ จึงมีพระบรมราชโองการให้ตราพระราชกฤษฎีกาขึ้นไว้
ดังต่อไปนี้

มาตรา ๑ พระราชกฤษฎีกานี้เรียกว่า
พระราชกฤษฎีกากำหนดท้องที่ยกเว้นการเก็บเงินอากรตามพระราชบัญญัติประมง พ.ศ. ๒๔๙๐
พ.ศ. ๒๔๙๑

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ยกเลิกพระราชกฤษฎีกากำหนดท้องที่ยกเว้นการเก็บเงินอากรตามพระราชบัญญัติการประมง
พ.ศ. ๒๔๙๐ พ.ศ. ๒๔๙๐

มาตรา ๔ ให้ยกเว้นการเก็บอากรทุกประเภทเกี่ยวกับการทำการประมง
ในท้องที่จังหวัดเพชรบูรณ์ จังหวัดกำแพงเพชร จังหวัดตาก จังหวัดนครราชสีมา
จังหวัดชัยภูมิ จังหวัดบุรีรัมย์ จังหวัดร้อยเอ็ด จังหวัดมหาสารคาม
จังหวัดอุบลราชธานี จังหวัดศรีษะเกษ จังหวัดสุรินทร์ จังหวัดอุดรธานี จังหวัดขอนแก่น
จังหวัดนครพนม จังหวัดเลย จังหวัดสกลนคร จังหวัดหนองคาย จังหวัดเชียงใหม่
จังหวัดเชียงราย จังหวัดแม่ฮ่องสอน จังหวัดลำพูน จังหวัดลำปาง จังหวัดน่าน
จังหวัดแพร่ และจังหวัดยะลา

มาตรา ๕ ให้ยกเว้นการเก็บเงินอากรทุกประเภทเกี่ยวกับการทำการประมงในที่จับสัตว์น้ำ
ซึ่งอยู่ในเขตน่านน้ำจืด ในท้องที่จังหวัดประจวบคีรีขันธ์ จังหวัดสงขลา
จังหวัดนครศรีธรรมราช จังหวัดพัทลุง จังหวัดสุราษฎร์ธานี จังหวัดชุมพร จังหวัดสตูล
จังหวัดปัตตานี จังหวัดนราธิวาส จังหวัดภูเก็ต จังหวัดกระบี่ จังหวัดตรัง
จังหวัดพังงา จังหวัดระนอง จังหวัดระยอง จังหวัดตราด จังหวัดชลบุรี และจังหวัดจันทบุรี
เขตน่านน้ำจืดตามความในวรรคแรกนั้น อยู่ในเขตที่พนักงานเจ้าหน้าที่ปักหลักเขตและให้ปิดประกาศกำหนดเขตพร้อมด้วยแผนที่สังเขปไว้
ณ ที่ว่าการอำเภอและศาลากลางจังหวัดประจำท้องที่

มาตรา ๖ ให้รัฐมนตรีว่าการกระทรวงเกษตราธิการรักษาการตามพระราชกฤษฎีกานี้


ผู้รับสนองพระบรมราชโองการ
จอมพล ป. พิบูลสงคราม
นายกรัฐมนตรี












จุฑามาศ/ปรับปรุง
๒๓ กรกฎาคม ๒๕๕๘






[๑] ราชกิจจานุเบกษา
เล่ม ๖๕/ตอนที่ ๕๙/หน้า ๕๙๑/๕ ตุลาคม ๒๔๙๑